සමස්ත ලංකා දිවිපිදූ සහ ආබාධිත රණවිරු එකමුතුව හා ඔවුන්ගේ පවුල්වල ඥාතීන් අද පෙරවරු 9 ට පමණ ගාලු මුවදොර පිටියේ සිට ආරක්ෂක අමාත්‍යාංශය දෙසට විරෝධතා පාගමනක් ආරම්භ කළා.ඒ, ආබාධිත රණවිරුවන් සහ දිවිපිදූ රණවිරුන්ගේ පවුල්වලට දිවි ඇති තෙක් වැටුප් ලබාදීමට දුන් පොරොන්දුව මෙතෙක් ඉටුකර නොමැති බවට චෝදනා කරමින්.අනතුරුව ඔවුන් ආරක්ෂක අමාත්‍යාංශය ඉදිරිපිට විරෝධතාවක නිරත වුණා.විරෝධතාව හේතුවෙන් ගාලුමුවදොරට පිවිසෙන මාර්ගය කොටුව ලෝටස් වට රවුමෙන් වසා දැමීමට පොලිසිය කටයුතු කළා.අනතුරුව විරෝධතාකරුවන් 12 දෙනෙකුට ආරක්ෂක ලේකම්වරයා සමග සාකච්ඡාවක් ලබාදීමට බලධාරීන් පියවර ගෙන තිබුණා.පෙරවරු 9.30 ට පමණ ආරම්භ වූ සාකච්ඡා පස්වරු 3.30 ට පමණ අවසන් වීමෙන් පසු පිටතට පැමිණි නියෝජිතයින් මාධ්‍යයට අදහස් පළ කළා.